আজম রেহমান,ঠাকুরগাঁও ব্যুরো,চিলাহাটি ওয়েব ; ৮ম শ্রেনীর এক ছাত্রীর বাল্য বিয়ের হাত থেকে রক্ষা করলেন পীরগঞ্জের উপজেলা নির্বাহী অফিসার এডাবি¬উএম রায়হান শাহ। ১৩ সেপ্টেম্বর রাত ১০টায় উপজেলার পৌরশহরের মুন্সিপাড়ায় বিয়ে বাড়ীতে উপস্থিত হয়ে এই বাল্য বিয়ে বন্ধ করেন। প্রাপ্ত সূত্রে প্রকাশ শহরের প্রাণকেন্দ্র মুন্সিপাড়ার ১৩ বছর বয়সি কন্যার বিয়ে দেয়ার জন্য আনুষ্ঠানিকতার আয়োজন করেন। বিষয়টি স্থানীয় মানবাধিকার কর্মী নাহিদ পারভিন রিপার কাছে। তাৎক্ষনিক তিনি হাজির হন বিয়ের অনুষ্ঠানে এবং বাল্য বিয়ে বন্ধের অনুরোধ করেন এবং উপজেলা নিবার্হী অফিসারকে বিষয়টি অবহিত করেন। খবর পেয়ে মুহুর্তের মধ্যেই ইউএনও রায়হান শাহ ঘটনাস্থলে পৌছে বিয়ে বন্ধ করান এবং মেয়ের অভিভাবক ও স্থানীয় গন্যমান্য ব্যাক্তিদের কাছে মুচলেকা গ্রহন করেন। প্রশাসনের উপস্থিতি টের পেয়ে বর ও বরপক্ষের লোকজন বিয়ের অনুষ্ঠান থেকে সটকে পড়েন। সে পীরগঞ্জ পাইলট উচ্চ বিদ্যালয়ের ৮ম শ্রেণীর ছাত্রী। এই বিয়েতে তার সম্মতি ছিলনা বলে জানিয়েছে। সে উচ্চ শিক্ষা গ্রহনে আগ্রহী। বাল্য বিয়ের হাত থেকে রক্ষা পাওয়ায় সে অত্যন্ত আনন্দিত।